झाबुआ,31/अक्टूबर/2018/ITNN>>> प्रदेश में आचार संहिता को हर रोज चुनौती दी जा रही है। इस बार तो सत्ताधारी बीजेपी नेता द्वारा ही आचार संहिता के उल्लघंन का सनसनी खेज मामला सामने आया है। आबकारी और पुलिस विभाग की दो अलग अलग संयुक्त कार्रवाई में भारी मात्रा में महुआ लाहन और अवैध शराब बरामद हुई है। आश्चर्य तो यह है कि इस गोरखधंधे में बीजेपी नेता शामिल है। पुलिस ने पेटलावद के तलावपाडा में बीजेपी महिला पार्षद के घर छापेमारी की। पुलिस को मौके से 105 लीटर अवैध शराब और 500 किलो महुआ लाहन मिला।